Mitä sanoisit, jos sinulle kerrottaisiin, että ihmiskunta tekee yhteistyötä
kehittääkseen täydellisen supermikrobin?
Mikrobin, joka voisi tappaa satoja miljoonia ihmisiä?
No, se on tapahtumassa parasta aikaa.
Olemme valmistamassa antibioottiresistenttiä bakteeria.
Bakteerit ovat yksiä planeettamme vanhimmista eliöistä.
Pienimpinä eliöinä ne ovat selviytymisen mestareita
ja niitä on kaikkialla.
Useimmat bakteerit ovat meille harmittomia.
Kehosi isännöi niitä triljoonittain, ja ne auttavat sinua selviytymään.
Mutta toiset bakteerit voivat tunkeutua kehoosi, levitä nopeasti ja tappaa sinut.
Miljoonat ihmiset kuolivat ennen infektioihin,
kunnes kehitimme tehokkaan aseen niitä vastaan: antibiootit.
Antibiootit ja rokotteet muuttivat lääketieteen
ja pelastivat miljoonia ihmishenkiä.
Antibiootit tappavat suurimman osan bakteereista melko nopeasti,
jättäen vain pienen joukon selviytyjiä,
joiden hoiteleminen on immuunijärjestelmällemme helppoa.
Kuinka antibiootit tekevät sen?
Kuvittele bakteeria monimutkaisena laitteena,
joka tekee tuhansia monimutkaisia prosesseja pysyäkseen elossa ja aktiivisena.
Antibiootit häiritsevät tämän laitteiston toimintaa,
esimerkiksi vaikuttamalla bakteerin aineenvaihduntaan,
hidastaen sen kasvua huomattavasti ja vähentäen sen haitallisuutta.
Toiset antibiootit hyökkäävät DNA:n kimppuun ja estävät sen kopioinnin,
mikä estää bakteerien jakautumisen, lopulta tappaen ne.
Tai vain yksinkertaisesti hajottamalla bakteerien ulkokuoren kappaleiksi,
jolloin niiden sisukset valuvat ulos ja ne kuolevat nopeasti.
Kaikki tämä vaikuttamatta kehon soluhin.
Mutta nyt evoluutio on tekemässä asioista monimutkaisempia.
Sattumanvaraisesti, pieni osa kehoosi tunkeutuneista bakteereista
ovat saattaneet kehittää keinon suojella itseään.
Esimerkiksi torjumalla antibiootit
muuttamalla niiden rakennetta, jolloin niistä tulee harmittomia.
Tai käyttämällä energiaa antibioottien poistamiseen pumpuilla,
ennen kuin ne saavat aikaan vahinkoa.
Muutamat immuunit bakteerit eivät ole ongelma,
koska immuunijärjestelmä voi huolehtia niistä.
Mutta jos ne pääsevät pakoon, ne saattavat levittää immuunikykyään.
Miten bakteeri levittää immuunikykyään?
Ensinnäkin, bakteereilla on kahdenlaista DNA:ta.
Kromosomi ja pieniä vapaana liikkuvia kappaleita: plasmideja.
Ne voivat koskettaa toisiaan ja jakaa plasmideja keskenään,
siirtäen hyödyllisiä kykyjä toisilleen.
Tällä tavoin immuniteetti leviää nopeasti populaatiossa.
Tai transformaatioksi kutsutussa prosessissa, jossa bakteerit keräävät DNA-osia kuolleilta bakteereilta.
Se toimii jopa eri bakteerilajien välillä
ja voi johtaa supermikrobeihin, jotka ovat immuuneja useille antibiooteille.
Maailmassa on jo useita supermikrobeja
ja etenkin sairaalat ovat niille otollisia syntypaikkoja.
Ihmisillä on lyhyt muisti.
Antibiootteja edeltävän ajan kauhut on jo unohdettu.
Nykyään pidämme tätä tehokasta lääkettä itsestäänselvyytenä,
emmekä lääketieteen huippusaavutuksena, joka se todella on.
Tämä on johtanut outoon irroittautumiseen:
Kehitysmaissa antibiootteja ei ole saatavilla miljoonille ihmisille,
kun taas toisaalla antibiootteja määrätään liian vapaasti ja niitä syödään huoletta.
Antibioottien pitäisi olla viimeinen hoitokeino,
eikä sellaista, jota otat ärsyttävään nuhaasi.
Toinen vakava ongelma on antibioottien käyttö lihantuotannossa.
Ajasta riippumatta, maailmassa pidetään 20-30 miljardia kotieläintä.
Jotta lihasta saataisiin halvempaa, monia eläimiä pidetään huonoissa oloissa,
hyvin ahtaissa ja epähygienisissä tiloissa,
joka on täydellinen kasvuympäristö taudeille.
Sen takia monille eläimille annetaan antibiootteja tappamaan bakteereja,
jotta ne eivät sairastuisi.
Koska juustohampurilaisen täytyy maksaa vain yhden dollarin.
Ei tulekaan yllätyksenä, että olemme luoneet tämän systeemin avulla
yhä useampia antibiootti- resistenttejä bakteereita.
Korjataksemme tämän, käytämme erilaisia antibiootteja ja meillä on toinenkin salainen ase:
On antibiootteja, joita käytetään resistenttien bakteerien tuhoamiseen.
Näiden antibioottien käyttöön on tiukat säädökset, jotta vältämme superbakteerien kehittymisen.
Tai niin me luulimme.
Vuoden 2015 lopulla pelottavia uutisia saapui Kiinasta.
Resistenssi Colistinia, viimeisenä parannuskeinona käytettyä antibioottia, vastaan oli löydetty.
Colistin on vanha lääke ja harvoin käytetty, koska se saattoi vaurioittaa maksaa.
Sitä vastaan ei ollut kehittynyt resistenssiä,
jolloin se oli hyvä hoitokeino vaikeisiin infektioihin sairaaloissa,
joissa bakteerit olivat resistenttejä monille muille lääkkeille.
Bakteerien resistenssi Colistinia vastaan oli todella huono uutinen.
Se saattaisi tuhota viimeisen puolustuslinjan tauteja vastaan ja johtaa moniin kuolemiin.
Miten tämä saattoi tapahtua?
Colistinia on annettu miljoonille kiinalaisille karjaeläimille jo vuosien ajan.
Resistentit bakteerit kehittyivät, tarttuen ensin eläimestä toiseen
ja lopulta ihmisiin,
Keskivertona päivänä maapallolla järjestetään yli 100 000 matkustuslentoa, tietyllä tavalla yhdistäen kaikki planeettamme ihmiset.
Luodessamme modernin maailman olemme myös valmistaneet infrastruktuurin vaarallista pandemiaa varten.
Vielä ei silti ole syytä paniikkiin: bakteerit kehittyvät, ihmiset tekevät tutkimustyötä.
Uusia antibiootteja kehitetään vanhojen tilalle, ja teknologia kehittyy joka päivä.
Ongelma on todellinen ja vakava, mutta taistelu ei ole todellakaan ohi.
Jos ihmiskunta pelaa korttinsa oikein, superbakteerit eivät tulekaan olemaan niin supereita.
Tämän videon tekivät mahdolliseksi tukijamme Patreon.comissa sekä lahjoitus Bill ja Melinda Gatesin järjestöltä.
Jos haluat tukea videoidemme luomista, voit ostaa Kurtzgesagt-julisteen tai mukin, tai tehdä lahjoituksen Patreon.comissa. Suuret kiitokset avustanne!